  Майя Бывальцева «Тазалыкез утён» йӧскалык ӵектос улсын Ижкарысь 2 но 9 номеро нылпи эмъюртъёсты ультразвукен эскеронъёс нуыны тӥрлык вуиз. Со сярысь Удмуртиысь Тазалыкез утёнъя министерстволэн пресс-службаез ивортэ. Росси азьмуртэн кичӧлтэм «Тазалыкез утён» йӧскалык ӵектосын эмъюртъёсы, со пӧлын нылпи эмъяськонниосы, ужан тӥрлык басьтонлы бадӟым саклык висъяське. Нылпи поликлиникаосы УЗИ-аппаратъёс, рентген-аппаратъёс но синъёсты эскерон тӥрлык вуоз Удмуртиысь Тазалыкез утёнъя министерстволэн пресс-службаез2019-тӥ ар пумозь ультразвукен эскерон тӥрлык Ижкарысь 3 номеро эмъюртлэн нылпи поликлиникаяз но Можагысь ёрос эмъяськонние вуоз на. Со сяна, Элькун нылпи эмъяськонние магнитно-резонансной томограф пуктозы. Гудырикошконэ Сарапулысь нылпи эмъяськонние но 7 номеро кар эмъюртлэн нылпи поликлиникаяз рентген-аппаратъёс басьтозы. Нырысетӥяз юртын выль тӥрлык пуктыны висъетэз тупатъязы ни, кыкетӥяз али инты дасяло. 2020-тӥ арын йӧскалык ӵектосъя рентген-аппаратъёс эшшо кӧня ке нылпи эмъяськонниосы басьтозы   Тегъёс: Тазалык Ижкар Удмуртия тазалыкезутён эмъяськонниос  